NEUVOSTON DIREKTIIVI,

annettu 12 päivänä kesäkuuta 1985,

direktiivin 72/461/ETY muuttamisesta tiettyjen klassiseen sikaruttoon ja afrikkalaiseen sikaruttoon liittyvien toimenpiteiden osalta (85/322/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,

ottaa huomioon komission ehdotuksen(),

ottaa huomioon Euroopan parlamentin lausunnon(),

ottaa huomioon talous- ja sosiaalikomitean lausunnon(),

sekä katsoo, että

direktiivissä 72/461/ETY(), sellaisena kuin se on viimeksi muutettuna direktiivillä 84/643/ETY(), säädetään terveyttä koskevat vaatimukset, jotka niiden eläinten on täytettävä, joiden liha on tarkoitettu yhteisön sisäiseen kauppaan,

ottaen huomioon klassisen sikaruton kehittyminen tiettyihin yhteisön alueen osiin, on tarpeen tehostaa kauppaan liittyviä toimenpiteitä ja täsmentää ne edellytykset, joiden vallitessa virallisesti sikarutosta vapaiden osa-alueiden asemaa tämän taudin puhjettua tulisi muuttaa, ja

afrikkalainen sikarutto, vaikka sitä esiintyy vain poikkeuksellisesti tietyissä yhteisön alueen osissa, on tartuntavaarana jäsenvaltioiden sikakannoille; tämän vuoksi on tarpeen saada aikaan säännökset suojatoimenpiteistä, joita sovelletaan yhteisön sisäiseen tuoreen sianlihan kauppaan,

ON ANTANUT TÄMÄN DIREKTIIVIN:

1 artikla

Muutetaan direktiiviä 72/461/ETY seuraavasti:

1. Lisätään 8 artiklan 1 kohtaan seuraava alakohta:

"Kuitenkin, jos kyseinen tauti on afrikkalainen sikarutto, on sovellettava 8 a artiklaa."

2. Lisätään seuraava artikla:

"8 a artikla

1. Jäsenvaltio, jonka alueella on todettu afrikkalaista sikaruttoa ainakin 12 edeltävän kuukauden aikana, ei saa viedä tuoretta sianlihaa muiden jäsenvaltioiden alueelle.

Jäljempänä 9 artiklassa säädettyä menettelyä noudattaen voidaan päättää, että ensimmäisen alakohdan säännöksiä ei ole sovellettava kyseisen jäsenvaltion alueen yhteen tai useampaan osaan. Tämä poikkeus ei ole esteenä 6 artiklan soveltamiselle, jos yksi tai useampi afrikkalaisen sikaruton tapaus uusiutuisi jäsenvaltion alueen tässä osassa tai näissä osissa.

2. Kun afrikkalaista sikaruttoa esiintyy sellaisen jäsenvaltion alueella, jossa tautia ei ole todettu ainakaan 12 kuukauteen, voidaan 9 artiklassa säädettyä menettelyä noudattaen päättää, että 1 kohdan säännöksiä on sovellettava yksinomaan kyseisen alueen tähän osaan. Ennen tätä päätöstä ja rajoittamatta 8 artiklan soveltamista, kyseisen jäsenvaltion on huolehdittava, että siitä alueen osasta, jossa tätä epitsoottista tautia on todettu, peräisin olevan tuoreen sianlihan vienti muihin jäsenvaltioihin kielletään välittömästi. Tätä alueen osaa määritettäessä on otettava huomioon 8 b artiklan 2 kohdassa säädetyt perusteet.

Yksi tai useampi afrikkalaisen sikaruton tapaus sellaisen jäsenvaltion alueen osassa, joka ei ole maantieteellisesti yhteydessä kyseisen jäsenvaltion alueen pääosaan, ei estä ensimmäisen alakohdan soveltamista.

Ensimmäisen alakohdan soveltamisen edellytysten katsotaan vielä olevan olemassa, jos seuraavat edellytykset täytetään:

i) ensimmäisessä alakohdassa tarkoitetun afrikkalaisen sikaruton ilmaantuessa havaittu tautipesäke tai -pesäkkeet on hävitetty mahdollisimman lyhyessä ajassa;

ii) uusi tautipesäke, josta ensimmäisen alakohdan mukaisesti pyydetään uusi päätös, ei ole epidemiologisesti yhteydessä i alakohdassa tarkoitettuun tautipesäkkeeseen tai tautipesäkkeisiin.

3. Päätökset 2 kohdan perusteella määrättyjen toimenpiteiden kumoamiseksi on tehtävä 9 artiklassa säädettyä menettelyä noudattaen."

3. Lisätään seuraava artikla:

"8 b artikla

1. Edellä 8 a artiklan 1 kohdassa tarkoitettuja alueen osia määritettäessä on erityisesti otettava huomioon:

P afrikkalaisen sikaruton valvomiseksi ja hävittämiseksi käytettävät menetelmät,

P se, että tautia ei ole esiintynyt ainakaan 12 kuukauteen, mikä on todettu käyttäen kaikkia havaitsemismenetelmiä, serologiset tutkimukset mukaan lukien,

P alueen osien pinta-alat ja niiden hallinnolliset ja maantieteelliset rajat,

P suojatoimenpiteet, jotka on toteutettu tartunnan ja uudelleen tartunnan estämiseksi sikakarjassa,

P toimenpiteet, jotka on toteutettu sikojen liikkuvuuden valvomiseksi.

2. Edellä 8 a artiklan 2 kohdassa tarkoitettujen alueiden osien määrittämiseksi on erityisesti otettava huomioon seuraavat seikat:

P taudin torjunnassa käytetyt menetelmät, erityisesti tartunnan saaneiden, saastuneiden tai saastuneiksi epäiltyjen tilojen sikojen hävittäminen,

P alueen osien pinta-alat ja niiden hallinnolliset ja maantieteelliset rajat,

P taudin esiintymistiheys ja sen taipumus levitä,

P toimenpiteet taudin leviämisen vaaran ehkäisemiseksi,

P toimenpiteet, jotka on toteutettu sikojen liikkuvuuden rajoittamiseksi ja valvomiseksi sekä kyseisen alueen osassa että sen ulkopuolella."

4. Korvataan 13 a artiklan 2 kohta seuraavasti:

"2. Neuvosto päättää yksimielisesti komission ehdotuksesta kolmen kuukauden kuluessa siitä kun asia tuli neuvostossa vireille niitä 1 kohdan ii alakohdassa tarkoittuja jäsenvaltioita ja jäsenvaltioiden osia koskevasta luettelosta, jotka ovat sikarutosta vapaita.

Sikaruton puhjettua on kyseisen jäsenvaltion peruutettava väliaikaisesti tämä asema ja ilmoitettava tästä komissiolle ja muille jäsenvaltioille viipymättä, sanotun kuitenkaan rajoittamatta mahdollisuutta soveltaa 8 artiklaa. Kyseisen jäsenvaltion on kumottava tämä peruutus joko 30 päivää viimeisen tautipesäkkeen hävittämisen jälkeen siinä tapauksessa, että rokottamista ei ole käytetty, tai 90 päivää taudin hävittämisestä sen viimeisen puhkeamisen jälkeen siinä tapauksessa, että rokottamista on käytetty. Sen on ilmoitettava komissiolle ja muille jäsenvaltioille peruutuksen kumoamisesta. Kun ensimmäisen tautipesäkkeen toteamisen ja viimeisen tautipesäkkeen toteamisen välinen aika on kaksi kuukautta, kyseisen jäsenvaltion on välittömästi tiedotettava tästä komissiolle. Tässä tapauksessa asema voidaan peruuttaa 9 artiklassa säädettyä menettelyä noudattaen.

Kun kyse on peruutuksesta, asema voidaan myöntää uudestaan kyseiselle jäsenvaltion osalle samaa menettelyä noudattaen, vasta sellaisen ajan jälkeen, joka ei ole vähemmän kuin:

P kolme kuukautta viimeisen tautipesäkkeen hävittämisestä, jos tämä on tehty rokottamista käyttämättä,

P kuusi kuukautta viimeisen tautipesäkkeen hävittämisestä, jos rokottamista on käytetty.

3. Tätä artiklaa sovelletaan 31 päivään joulukuuta 1987 asti.

Komissio antaa viimeistään 1 päivänä heinäkuuta 1987 neuvostolle kertomuksen tilanteen kehittymisestä erityisesti kaupan osalta sikaruttoa koskevine aiheellisine ehdotuksineen.

Neuvosto päättää näistä ehdotuksista viimeistään 31 päivänä joulukuuta 1987."

2 artikla

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1986.

Niiden on ilmoitettava tästä komissiolle välittömästi.

3 artikla

Tämä direktiivi on osoitettu kaikille jäsenvaltioille.

Tehty Luxemburgissa 12 päivänä kesäkuuta 1985.

Neuvoston puolesta

Puheenjohtaja

C. DEGAN

() EYVL N:o C 272, 12.10.1984, s. 6

() EYVL N:o C 12, 14.1.1985, s. 127

() EYVL N:o C 44, 15.2.1985, s. 4

() EYVL N:o L 302, 31.12.1972, s. 24

() EYVL N:o L 339, 27.12.1984, s. 27